pythainlp/thai-wiki-dataset-v3 huggingface dataset:
วัดหลักเมตร

วัดหลักเมตร เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ที่บ้านหลักเมตร&nbsp;เลขที่ 73 หมู่ที่&nbsp;9&nbsp;ตำบลสระแก้ว อำเภอเมืองสุพรรณบุรี จังหวัดสุพรรณบุรี&nbsp;72230 ปัจจุบันมี พระครูอุดมสาสนกิจ (ศักดา อุตฺตโม) เจ้าคณะจังหวัดสุพรรณบุรี เป็นเจ้าอาวาส
== ประวัติ ==
ก่อตั้งขึ้นเมื่อ ปี พ.ศ. 2544 โดยได้รับการบริจาคที่ดินสร้างวัดจาก นายบุญนาค งามเกตุสุข จำนวน 3 ไร่ 3 งาน 50 ตารางวา ตามโฉนดเลขที่ 75223 ให้แก่ พระราชวินยาภรณ์ (มานิต ฐิตมโน) เจ้าอาวาสวัดเสนหา พระอารามหลวง ตำบลพระปฐมเจดีย์ อำเภอเมืองนครปฐม จังหวัดนครปฐม และเจ้าคณะจังหวัดนครปฐม-กาญจนบุรี-สุพรรณบุรี (ธรรมยุต) ในขณะนั้น เป็นผู้รับมอบที่ดิน ต่อมาได้มอบหมายให้ พระครูอุดมสาสนกิจ (ศักดา อุตฺตโม) ผู้ช่วยเจ้าอาวาสวัดเสนหา พระอารามหลวง ตำบลพระปฐมเจดีย์ อำเภอเมืองนครปฐม จังหวัดนครปฐม เป็นผู้ดูและดำเนินการสร้างวัดหลักเมตร

ปี พ.ศ. 2545 ได้จัดซื้อที่ดินเพิ่มอีกจำนวน 2 ไร่ 3 งาน 95 ตารางวา เพื่อขออนุญาตสร้างวัด ตามกฎกระทรวง ว่าด้วยการสร้าง การตั้ง การรวม การย้าย และการยุบเลิกวัด การขอรับพระราชทานวิสุงคามสีมา และการยกวัดร้างขึ้นเป็นวัดมีพระภิกษุอยู่จำพรรษา พ.ศ. 2559 ตามระเบียบ พระราชบัญญัติคณะสงฆ์ พ.ศ. 2505
ปี พ.ศ. 2560 ได้รับการอนุญาตให้สร้างวัด เมื่อวันที่ 12 มกราคม 2560
ปี พ.ศ. 2561 ได้รับการประกาศตั้งวัดในพระพุทธศาสนา เมื่อวันที่ 31 สิงหาคม 2561

โดยปัจจุบัน (พ.ศ.2566) วัดมีเนื้อที่จำนวน 6 ไร่ 3 งาน 45 ตารางวา และมีที่ธรณีสงฆ์จำนวน 9 ไร่ 3 งาน 35 ตารางวา ซึ่งได้จัดซื้อเพิ่มเติมโดย พระครูอุดมสาสนกิจ (ศักดา อุตฺตโม) ดำรงตำแหน่งเจ้าอาวาสวัดหลักเมตร / เจ้าคณะจังหวัดสุพรรณบุรี (ธรรมยุต)
== อ้างอิง ==
วัดในอำเภอเมืองสุพรรณบุรี
แอ็งกรี เบิร์ดส 2

แอ็งกรี เบิร์ดส 2 (Angry Birds 2; มีอีกชื่อว่า แอ็งกรีเบิร์ดส อันเดอร์ พิกสตรัคชั่น (Angry Birds Under Pigstrucktion) เป็นวิดีโอเกมแนวปริศนาแคชชวลที่พัฒนาโดย โรวิโอ เอ็นเตอร์เทนเมนต์ ผู้พัฒนาวิดีโอเกมสัญชาติฟินแลนด์ วางจำหน่ายในปี ค.ศ. 2015 เป็นเกมที่สิบสองในซีรีส์แอ็งกรีเบิร์ดส และเป็นภาคต่อโดยตรงของแอ็งกรีเบิร์ดสดั้งเดิม เป็นเกมเล่นฟรีพร้อมตัวเลือกการซื้อในเกม รูปแบบการเล่นเช่นเดียวกับภาคแรก แต่ประกอบด้วยนกใหม่สองตัวชื่อ ซิลเวอร์ และ เมโลดี้ พร้อมกับหมูที่เล่นได้คือ ลีโอนาร์ด โดยมีความสามารถใหม่ ๆ วิดีโอเกมนี้เผยแพร่ผ่าน Android, iOS และ Maemo
== อ้างอิง ==
ภาพยนตร์ที่ออกฉายในปี พ.ศ. 2562
พิพิธภัณฑ์การแพทย์

พิพิธภัณฑ์การแพทย์ เป็นสถาบันที่จัดเก็บและจัดแสดงวัตถุที่มีความสำคัญทางประวัติศาสตร์ วิทยาศาสตร์ ศิลปะ หรือวัฒนธรรม ซึ่งมีความเชื่อมโยงกับการแพทย์หรือสุขภาพ การจัดแสดงมักประกอบด้วยแบบจำลอง เครื่องมือ หนังสือ และเอกสารตัวเขียน ตลอดจนภาพทางการแพทย์และเทคโนโลยีที่ใช้ในการจับภาพ (เช่น เครื่องรังสีเอ็กซ์) พิพิธภัณฑ์บางแห่งเน้นสาขาการแพทย์เฉพาะทาง เช่น ทันตกรรม พยาบาลศาสตร์ ประวัติศาสตร์ของโรงพยาบาลเฉพาะทาง และเภสัชกรรมในประวัติศาสตร์
องค์กรวิชาชีพของพิพิธภัณฑ์ทางการแพทย์ ได้แก่ สมาคมพิพิธภัณฑ์การแพทย์ (Medical Museums Association) ซึ่งจัดพิมพ์วารสารเดอะวอเตอร์มาร์ก (The Watermark; สิ่งพิมพ์รายไตรมาสของสิ่งพิมพ์รายไตรมาสขององค์กรนักจดหมายเหตุและบรรณารักษ์ของประวัติศาสตร์วิทยาศาสตร์สุขภาพ) และ พิพิธภัณฑ์สุขภาพและการแพทย์แห่งลอนดอน (London Museums of Health & Medicine)
== อ้างอิง ==
== อ่านเพิ่มเติม ==
แพทย์
ประวัติศาสตร์การแพทย์
พิพิธภัณฑ์การแพทย์
มาริกะ มัตสึโมโตะ

มาริกะ มัตสึโมโตะ (, 12 กันยายน 1984 –) เป็นนักแสดง ผู้บรรยาย และ นักพากย์ ชาวญี่ปุ่น เกิดที่เขตนากาโนะ โตเกียว เคยสังกัดอิโตคอมพานี แล้วจึงย้ายมสังกัด Grick หลังจากนั้นจึงย้ายมาสังกัด A-team
== อ้างอิง ==
บุคคลที่ยังมีชีวิตอยู่
บุคคลที่เกิดในปี พ.ศ. 2527
บุคคลจากโตเกียว
นางแบบญี่ปุ่น
นักพากย์หญิงชาวญี่ปุ่น
นักแสดงหญิงชาวญี่ปุ่น
Assembly language

redirect ภาษาแอสเซมบลี
ทามากิ นากานิชิ

ทามากิ นากานิชิ (, 13 กุมภาพันธ์ 1976 – 14 มีนาคม 2020) เป็นนักพากย์และนักแสดงละครเวที ชาวญี่ปุ่น เกิดที่จังหวัดโอกินาวะ ส่วนสูง 150.5 ซม.
== อ้างอิง ==
บุคคลที่เสียชีวิตในปี พ.ศ. 2563
บุคคลที่เกิดในปี พ.ศ. 2519
บุคคลจากจังหวัดโอกินาวะ
นักพากย์หญิงชาวญี่ปุ่น
พิพิธภัณฑ์เด็กกรุงเทพมหานคร แห่งที่ 1 (จตุจักร)

พิพิธภัณฑ์เด็กกรุงเทพมหานคร แห่งที่ 1 (จตุจักร) เป็นพิพิธภัณฑ์เด็กในสังกัดกรุงเทพมหานคร ตั้งอยู่บนถนนกำแพงเพชร แขวงลาดยาว เขตจตุจักร กรุงเทพมหานคร ทางใต้ของสวนสมเด็จพระนางเจ้าสิริกิติ์ฯ ตรงข้ามกับตลาดซันเดย์ (ตลาดปลาสวยงามซึ่งเป็นส่วนหนึ่งของตลาดนัดจตุจักร) ถือเป็นพิพิธภัณฑ์และศูนย์การเรียนรู้สำหรับเด็กแห่งแรกในประเทศไทยและเอเชียตะวันออกเฉียงใต้
== ประวัติ ==
พิพิธภัณฑ์เด็กกรุงเทพมหานคร แห่งที่ 1 (จตุจักร) สร้างขึ้นตามพระราชปรารภในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงที่มีพระราชประสงค์ให้เด็กชาวไทยได้เรียนรู้อย่างเพลิดเพลินในรูปแบบของพิพิธภัณฑ์เด็ก พิจิตต รัตตกุล ผู้ว่าราชการกรุงเทพมหานครในขณะนั้นดำเนินการสนองพระราชปรารภ โดยจัดสร้างพิพิธภัณฑ์บนเนื้อที่ 7 ไร่ที่เป็นพื้นที่ส่วนหนึ่งของสวนสมเด็จพระนางเจ้าสิริกิติ์ฯ โครงการก่อสร้างเริ่มต้นเมื่อต้นปี พ.ศ. 2543 เสร็จสิ้นเมื่อกลางปี พ.ศ. 2544 ในช่วงที่สมัคร สุนทรเวชเป็นผู้ว่าราชการกรุงเทพมหานคร และเปิดให้บริการอย่างเป็นทางการเมื่อวันที่ 17 สิงหาคม พ.ศ. 2544
== พิพิธภัณฑ์ ==
พิพิธภัณฑ์ประกอบด้วยอาคาร 2 หลัง ได้แก่:
อาคารทอตะวัน: เป็นอาคาร 3 ชั้น เป็นพื้นที่นิทรรศการความรู้ที่เหมาะสมกับเด็กในช่วงอายุ 7-12 ปี
อาคารสายรุ้ง: เป็นอาคาร 2 ชั้น เป็นพื้นที่นิทรรศการความรู้ที่เหมาะสมกับเด็กในช่วงอายุ 0-6 ปี
นอกจากนี้ยังมีลานกิจกรรมกลางแจ้งและสวนน้ำอยู่ภายนอกอาคาร
== อ้างอิง ==
== แหล่งข้อมูลอื่น ==
เว็บไซต์ทางการ
พิพิธภัณฑ์เด็กกรุงเทพมหานคร แห่งที่ 1 (จตุจักร) ที่เว็บไซต์มิวเซียมไทยแลนด์
พิพิธภัณฑ์เด็กกรุงเทพมหานครแห่งที่ 1 (จตุจักร) ที่เว็บไซต์ฐานข้อมูลพิพิธภัณฑ์ในประเทศไทย ศูนย์มานุษยวิทยาสิรินธร
พิพิธภัณฑ์เด็กกรุงเทพมหานคร ที่เว็บไซต์การท่องเที่ยวแห่งประเทศไทย
พิพิธภัณฑ์ในเขตจตุจักร
พิพิธภัณฑ์เด็ก
นักเตะเสี้ยวลิ้มยี่

นักเตะเสี้ยวลิ้มยี่ (少林足球) เป็นภาพยนตร์แนวตลก-กีฬาของฮ่องกงปี 2001 กำกับโดยโจว ซิงฉือ ซึ่งแสดงนำด้วย ภาพยนตร์เรื่องนี้เกี่ยวกับอดีตพระวัดเส้าหลินที่กลับมารวมตัวกับพี่น้องทั้งห้าของเขาอีกครั้ง หลายปีหลังจากอาจารย์ของพวกเขาเสียชีวิต เพื่อใช้ทักษะศิลปะการต่อสู้เหนือมนุษย์ในการเล่นฟุตบอลและนำกังฟูเส้าหลินไปสู่มวลชน
== เนื้อเรื่อง ==
ซิงเป็นปรมาจารย์ของกังฟูเส้าหลินซึ่งมีเป้าหมายในชีวิตคือการส่งเสริมศิลปะการต่อสู้สู่สังคมยุคใหม่ เขาทดลองด้วยวิธีต่าง ๆ แต่ก็ไม่ประสบผลสำเร็จ จากนั้นเขาก็พบกับฟง "ขาทองคำ";  นักฟุตบอลระดับตำนานของฮ่องกงในยุคของเขา ซึ่งตอนนี้กำลังเดินกะโผลกกะเผลกหลังจากการทรยศของ หง อดีตเพื่อนร่วมทีมซึ่งปัจจุบันเป็นนักธุรกิจที่ร่ำรวย ซิงอธิบายความปรารถนาของเขาให้ฟงฟัง ซึ่งฟงอาสาเป็นโค้ชให้ซิง
== อ้างอิง ==
ภาพยนตร์ฮ่องกง
หอศิลป์มหาวิทยาลัยศิลปากร

หอศิลป์มหาวิทยาลัยศิลปากร เป็นหอศิลป์และพิพิธภัณฑ์ในกรุงเทพมหานคร เป็นหอศิลป์หลักของมหาวิทยาลัยศิลปากร วิทยาเขตวังท่าพระ บนถนนหน้าพระลาน ทิศเหนือของพระบรมมหาราชวัง และทิศใต้ของวัดมหาธาตุยุวราชรังสฤษฎิ์ราชวรมหาวิหาร ถูกสร้างขึ้นในปี พ.ศ. 2537
มหาวิทยาลัยศิลปากรเป็นสถาบันอุดมศึกษาในกำกับของรัฐในประเทศไทย มหาวิทยาลัยก่อตั้งขึ้นในกรุงเทพมหานคร เมื่อปี พ.ศ. 2486 โดยศาสตราจารย์ศิลป พีระศรี หรือชื่อเดิมคอร์ราโด เฟโรชี ศาสตราจารย์ศิลปะชาวอิตาลี เริ่มต้นจากการเป็นมหาวิทยาลัยวิจิตรศิลป์ ปัจจุบันมีคณะอื่น ๆ อีกจำนวนมาก
== ดูเพิ่ม ==
มหาวิทยาลัยศิลปากร
== อ้างอิง ==
== แหล่งข้อมูลอื่น ==
เว็บไซต์ทางการของหอศิลป์มหาวิทยาลัยศิลปากร
หอศิลป์ มหาวิทยาลัยศิลปากร ที่เว็บไซต์มิวเซียมไทยแลนด์
หอศิลป์มหาวิทยาลัยศิลปากร ที่เว็บไซต์ฐานข้อมูลพิพิธภัณฑ์ในประเทศไทย ศูนย์มานุษยวิทยาสิรินธร
พิพิธภัณฑ์ในเขตพระนคร
พิพิธภัณฑ์มหาวิทยาลัยในประเทศไทย
มหาวิทยาลัยศิลปากร
พิพิธภัณฑ์ศิลปะไทยร่วมสมัย

พิพิธภัณฑ์ศิลปะไทยร่วมสมัย เป็นพิพิธภัณฑ์ศิลปะในกรุงเทพมหานคร เป็นพิพิธภัณฑ์เอกชนที่ก่อตั้งโดยบุญชัย เบญจรงคกุล เปิดดำเนินการในปี พ.ศ. 2555 เป็นพิพิธภัณฑ์ศิลปะร่วมสมัยที่ใหญ่ที่สุดแห่งหนึ่งในทวีปเอเชีย จัดแสดงผลงานจำนวนมากจากศิลปินไทยที่มีชื่อเสียงหลายคน เช่น ถวัลย์ ดัชนี, เหม เวชกร, เฉลิมชัย โฆษิตพิพัฒน์ และประทีป คชบัว
พิพิธภัณฑ์ศิลปะไทยร่วมสมัยจัดแสดงผลงานศิลปะล้ำค่าจำนวนมากซึ่งสร้างสรรค์โดยจิตรกรและประติมากรชาวไทยที่มีชื่อเสียง วัตถุประสงค์หลักของพิพิธภัณฑ์คือการแบ่งปัน เผยแพร่ และอนุรักษ์ศิลปะและวัฒนธรรมไทยที่แท้จริงกับทั้งชาวไทยและชาวต่างประเทศจากทั่วโลกอย่างต่อเนื่อง โดยเฉพาะคนรุ่นถัดไป
== คลังภาพ ==
Image:Museum of Contemporary Art (MOCA), Bangkok, Thailand - 20161201-04.jpg|ประติมากรรมหน้าพิพิธภัณฑ์
Image:Museum of Contemporary Art (MOCA), Bangkok, Thailand - 20161201-00.jpg|ภายในพิพิธภัณฑ์
Image:Thongchai Srisukprasert, Kama (2014), Museum of Contemporary Art (MOCA), Bangkok Thailand - 20161201-02.jpg|กามา (พ.ศ. 2557) โดยธงชัย ศรีสุขประเสริฐ จัดแสดงใกล้ทางเข้าพิพิธภัณฑ์
Image:Museum of Contemporary Art (MOCA), Bangkok, Thailand - 20161201-02.jpg|นางนกเงือก (พ.ศ. 2555) โดยธงชัย ศรีสุขประเสริฐ ที่ทางเข้าพิพิธภัณฑ์
== อ้างอิง ==
== แหล่งข้อมูลอื่น ==
เว็บไซต์ทางการ
พิพิธภัณฑ์ศิลปะไทยร่วมสมัย ที่เว็บไซต์มิวเซียมไทยแลนด์
พิพิธภัณฑ์ศิลปะไทยร่วมสมัย ที่เว็บไซต์ฐานข้อมูลพิพิธภัณฑ์ในประเทศไทย ศูนย์มานุษยวิทยาสิรินธร
พิพิธภัณฑ์ศิลปะไทยร่วมสมัยกรุงเทพมหานคร (MOCA) ที่เว็บไซต์การท่องเที่ยวแห่งประเทศไทย
พิพิธภัณฑ์ในเขตจตุจักร
พิพิธภัณฑ์ทางรถไฟไทย-พม่า

พิพิธภัณฑ์ทางรถไฟไทย-พม่า เป็นพิพิธภัณฑ์และศูนย์วิจัยในจังหวัดกาญจนบุรี เป็นพิพิธภัณฑ์เอกชนที่ก่อตั้งและดำเนินการโดยร็อด บีตตี (Rod Beattie) ชาวออสเตรเลียผู้เชี่ยวชาญด้านประวัติศาสตร์ของทางรถไฟสายมรณะ พิพิธภัณฑ์ตั้งอยู่ทางทิศตะวันตกของสุสานทหารสัมพันธมิตรดอนรัก และตั้งอยู่ในที่ทำการเดิมของกองทัพบกจักรวรรดิญี่ปุ่นซึ่งสร้างโดยเชลยศึกและแรงงานบังคับชาวเอเชีย
== ดูเพิ่ม ==
สุสานทหารสัมพันธมิตรดอนรัก
พิพิธภัณฑ์อักษะเชลยศึก
== อ้างอิง ==
== แหล่งข้อมูลอื่น ==
เว็บไซต์ทางการ
หน้าเว็บเกี่ยวกับพิพิธภัณฑ์
พิพิธภัณฑ์ทางรถไฟไทย-พม่า ที่เว็บไซต์ฐานข้อมูลพิพิธภัณฑ์ในประเทศไทย ศูนย์มานุษยวิทยาสิรินธร
พิพิธภัณฑ์ทางรถไฟไทย-พม่า ที่เว็บไซต์การท่องเที่ยวแห่งประเทศไทย
สิ่งก่อสร้างในอำเภอเมืองกาญจนบุรี
ประวัติศาสตร์การทหารของไทย
พิพิธภัณฑ์สงครามโลกครั้งที่สอง
ทางรถไฟสายมรณะ
พิพิธภัณฑ์ในจังหวัดกาญจนบุรี
ฆาตกรรมล้างครัวตระกูลหลิน (ออสเตรเลีย)

ฆาตกรรมล้างครัวตระกูลหลิน เกิดขึ้นที่  North Epping ทางตะวันตกเฉียงเหนือของนครซิดนีย์ รัฐนิวเซาท์เวลส์ ประเทศออสเตรเลีย เมื่อวันที่ 18 กรกฎาคม พ.ศ. 2552 ผู้เสียชีวิตเป็นเจ้นของร้านขายหนังสือพิมพ์และของชำชื่อ มินหลิน ภรรยาของเขา ยุนหหลิน บุตรชายทั้งสองคนของเขา เฮนรีและเทอรี และน้องสาวของหยุนหลิน ไอรีนหลิน  ทั้งครอบครัวถูกทุบจนเสียชีวิต พี่สาวของมินหลิน เคธี เป็นผู้พบศพ จุน (เบรนดา) หลิน อายุ 15 เป็นญาติสายตรงในครอบครัวเพียงคนเดียวที่รอดชีวิต  ในวันที่เกิดเหตุฆาตกรรมเธอไปทัศนศึกษาในโครงการของโรงเรียน Cheltenham Girls High School ที่นิวแคลิโดเนีย
วันที่ 5 พฤษภาคม พ.ศ. 2554 เหลียน บิน (โรเบิร์ต) สี - สามีของเคธี - ถูกจับและตั้งข้อกล่าวหาเป็นฆาตกร  หลังจากการดำเนินคดีในหลายครั้ง ความพยายามในครั้งที่สามจบลงในเดือนธันวาคม พ.ศ. 2558 โดยคณะลูกขุนลงความเห็นขัดแย้งกัน  การดำเนินคดีครั้งต่อมาดำเนินการเมื่อ พ.ศ. 2559 ได้ผลสรุปโดยคณะลูกขุนมีความเห็นส่วนใหญ่เมื่อวันที่ 12 มกราคม พ.ศ. 2560 ว่าสีมีความผิดในฆาตกรรมครั้งนี้
== การฆาตกรรม ==
ในช่งรุ่งสางของวันที่ 18 กรกฎาคม พ.ศ. 2552 ณ North Epping รัฐนิวเซาท์เวลส์ เจ้าของร้านหนังสือพิมพ์และของชำ มินหลิน อายุ 45 ปี ภรรยาของเขา ยุนหลิน อายุ 43 ปี บุตรชายทั้งสองคน เฮนรี (12) และเทอรี (9) และน้องสาวของยุนหลิน ไอรีนหลิน (39) ถูกทุบจนเสียชีวิต  เคธีหลิน พี่สายของมินหลินและสามีของเธอ เหลียน บิน (โรเบิร์ต) สี เข้ามาพบศพในเวลาประมาณเก้านาฬิกา เนื่องจากพบว่าร้านยังไม่เปิด  เมื่อเข้าไปพบว่าประตูหน้าไม่ได้ล็อกและพบกับสถานที่เกิดเหตุเคธีโทรหา 000 เพื่อเรียกรถพยาบาลและไม่สามารถอธิบายเหตุการณ์ได้  สีทิ้งเคธีไว้เพื่อพาตำรวจไปนำบิดามารดาของมินและเคธีซึ่งอาศัยอยู่ที่ Merrylands มาดูที่เกิดเหตุ  ตำรวจและหน่วยกู้ชีพมาถึงสถานที่เกิดเหตุอย่างรวดเร็วแต่เผู้ประสบเหตุได้เสียชีวิตลงทั้งหมดแล้ว
== การสืบสวน==
ตำนวจพบรอยคราบเลือดตั้งแต่พื้นถึงเพดาน  หน้าของผู้ประสบเหตุไม่สามารถระบุตัวตนได้ ต้องใช้วิธีทางนิติวิทยาศาสตร์เพื่อยืนยันตัวตน ไม่พบหลักฐานการงัดแงะและสัณนิษฐานได้ว่ามีการใช้กุญแจเข้าไปในบ้าน ไม่มีสิ่งของถูกรื้อค้นหรือโขมย ฆาตกรควรจะรู้จักบ้านนี้เป็นอย่างดี โดยรู้จักตำแหน่งของสะพานไฟ และรู้อีกด้วยว่าเบรนดาหลินไม่อยู่บ้านเพราะไม่มีการเข้าไปในห้องของเธอ
== การดำเนินคดี ==
ฝ่ายเจ้าหน้าที่รัฐให้เหตุผลของการฆาตกรรมว่า สีเคยประสบความสำเร็จเป็นแพทย์โสต ศอ นาสิกในประเทศจีนก่อนจะย้ายถิ่นฐานมาที่เมลเบิร์นเมื่อ พ.ศ. 2549 เขาพยายามเปิดร้านอาหารที่นั่นแต่ไม่สำเร็จและได้ย้ายมาที่ซิดนีย์  สีรู้สึกสูญสียหน้าและสถานะเมื่อเปรียบเทียบกับคู่เขย นอกจากนี้เขายังชอบพอในเชิงชู้สาวกับเบรนดาหลิน หลานสาวที่ยังไม่บรรลุนิติภาวะ
== อ้างอิง ==
ฆาตกรรมในซิดนีย์
ไอศิกา วจนโรจน์

ไอศิกา วจนโรจน์ (ชื่อเล่น: ไอช่า; เกิด: 29 กรกฎาคม 2546) เป็นเวอร์ชวลยูทูบเบอร์ชาวไทย ที่บริหารงานและกิจกรรมต่าง ๆ โดยบริษัท การ์เดียน แองเจิล เอไอ และหนึ่งในสมาชิกของกลุ่ม โพลีกอน โปรเจค ในรุ่นที่ศูนย์ และเธอยังเป็นครีเอเตอร์ในสังกัด ออนไลน์ สเตชั่น ในเครือทรู อีกด้วย เธอเปิดตัวเมื่อวันที่ 29 กรกฎาคม 2562 จนกลายมาเป็นเวอร์ชวลยูทูบเบอร์ชาวไทยคนแรกๆ ที่ยอดนิยมของประเทศไทย
==การทำงาน==
ไอศิกา หรือ บริษัทการ์เดียน แองเจิล เอไอ ได้เริ่มสร้างช่องยูทูบ, เพจเฟซบุ๊ก, และบัญชีทวิตเตอร์ ของเธอในวันที่ 12 กรกฎาคม 2562 และได้เริ่มทำกิจกรรมในฐานะ เวอร์ชวลไอดอล เมื่อวันที่ 29 กรกฎาคม 2562 โดยใช้ชื่อว่า Aisha Channel กิจกรรมของเธอส่วนใหญ่จะเป็นการร้องเพลง, เล่นวิดิโอเกม และออริจินอลคอนเทนท์ต่างๆที่เกี่ยวกับไลฟ์สไตล์ของไอช่าเอง โดยเป็นการอัดวีดีโอเอาไว้โดยใช้เป็นโมเดล 3D และใช้เทคโนโลยีโมชั่นแคปเจอร์
หลังจากนั้นเธอก็ได้มีเริ่มมีส่วนร่วมในงานต่างๆ ได้เริ่มทำการจัดมินิคอนเสิรต์ครั้งแรกที่ได้ร่วมไปจัดในงาน Japan Expo Thailand 2020 และเธอได้จัดคอนเสริต์ออนไลน์ครั้งแรกเพื่อฉลองครบรอบ 1 ปี และวันคล้ายวันเกิดของไอศิกาเมื่อวันที่ 29 กรกฎาคม 2563 ในชื่อของ AISHA : SYMMETRICAL LOVE ♡ 1st Anniversary Debut Virtual Stage โดยเธอก็ได้ปล่อยเพลงแรกของเธอในคอนเสิรต์ โดยที่เธอไม่รู้ โดยที่ยังไม่ได้ปล่อยออกมาเป็นดิจิทัลซิงเกิล
ไอศิกาได้เข้าร่วมไปในสังกัด โพลิก้อน โปรเจค เมื่อวันที่ 28 ตุลาคม 2563 ในฐานะสมาชิครุ่นที่ 0 โดยทำให้เธอสามารถทำการสตรีมได้มากขึ้นโดยผ่านเทคโนโลยี Live2D ที่เป็นที่นิยมในหมู่เวอร์ชวลยูทูบเบอร์ในสมัยนี้
== ผลงาน ==
===ผลงานการพากย์===
ซิลฟี่ จาก เกิดชาตินี้พี่ต้องเทพ
โรโร่ โซล จาก  รวมพลฮีโร่กู้วิกฤตโลก
คานาเดะ และ ยูอิ จาก น้องโล่สายแท็งก์_แกร่งเกินร้อย
ซาช่า เนครอน และ Carsa Kurnoah จาก ใครว่าข้าไม่เหมาะเป็นจอมมาร 2
คุโมโกะ และ ชิราโอริ จาก แมงมุมแล้วไง ข้องใจเหรอคะ
คิสึนะ ไอ จาก เชื่อมโลกทั้งใบหัวใจสู้ฝัน
ซานาดะ มิโอริ จาก หมาป่าโดดเดี่ยว ปราสาทเดียวดาย ในกระจก
=== ซิงเกิล ===
=== ในชื่อโพลิก้อน โปรเจค ===
==รางวัลและการเสนอชื่อ==
== แหล่งข้อมูลอื่น ==
== อ้างอิง ==
บุคคลที่เกิดในปี พ.ศ. 2546
ยูทูเบอร์
เวอร์ชวลยูทูบเบอร์
บุคคลที่ยังมีชีวิตอยู่
ยูทูบเบอร์ชาวไทย
นักพากย์ชาวไทย
นักพากย์การ์ตูนชาวไทย
นักร้องหญิงชาวไทย
ชยันต์ ปเฏล

ชยันต์ มุกุนทรัย ปเฏล (อักษรโรมัน: Jayant Mukundray Patel, เกิด 10 เมษายน พ.ศ. 2493) เป็นแพทย์ชาวอเมริกันที่เกิดในประเทศอินเดีย ที่ถูกกล่าวหาว่าได้ปฏิบัติวิชาชีพด้วยความประมาทเลินเล่ออย่างร้ายแรงขณะเป็นแพทย์ที่โรงพยาบาลบุนแดเบิร์กเบส ในรัฐควีนส์แลนด์ ประเทศออสเตรเลีย การเสียชีวิตของผู้ป่วยที่เข้ามารับการรักษาจากปเฏลเป็นข่าวโด่งดังใน พ.ศ. 2548  ในเดือนมิถุนายน พ.ศ. 2553 เข้าต้องคำพิพากษาฆ่าคนโดยไม่เจตนาและทำร้ายร่างกายมีโทษจำคุกเจ็ดปี  ในเดือนสิงหาคม พ.ศ. 2555 ศาลสูงได้ยกเลิกคำพิพากษาเดิมและสั่งให้มีการพิจารณาคดีใหม่ ในการดำเนินคดีใหม่นี้เข้าได้ต่อรองและรับสารภาพในความผิดที่เบากว่า เมื่อวันที่ 15 พฤษภาคม พ.ศ. 2558 ปเฏลถูกสั่งห้ามประกอบวิชาชีพแพทย์อีกต่อไปในประเทศออสเตรเลีย
== ชีวิตวัยเด็กและการศึกษา ==
ชยันต์ ปเฏล เกิดที่รัฐคุชราต และเรียนวิชาแพทย์ที่วิทยาลัยแพทยศาสตร์ เอ็มพี ชาห์ มหาวิทยาลัยเสาราษฏระ สำเร็จการศึกษาระดับปริญญาโท  ต่อมาย้ายไปศึกษาต่อที่ประเทศสหรัฐอเมริกา ได้เป็นแพทย์ฝึกหัดและแพทย์ประจำบ้านที่ ศูนย์การแพทย์มหาวิทยาลัยรอเชสเตอร์
==อาชีพ==
=== เมืองบัฟฟาโล รัฐนิวยอร์ก สหรัฐอเมริกา ===
เมื่อ พ.ศ. 2527 ในเมืองบัฟฟาโล รัฐนิวยอร์ก เจ้าหน้าที่สาธารณสุขพบว่าปเฏลมิได้ตรวจคนไข้ให้เรียบร้อยก่อนลงมือผ่าตัด
=== เมืองพอร์ตแลนด์ รัฐออริกอน สหรัฐอเมริกา ===
เมื่อ พ.ศ. 2532 ปเฏลย้ายไปสังกัดโรงพยาบาล ไคเซอร์ เพอร์มาเนนเต ในเมืองพอร์ตแลนด์ รัฐออริกอน
=== เมืองบันดาเบิร์ก รัฐควีนส์แลนด์ ออสเตรเลีย ===
เมื่อ พ.ศ. 2546 ปเฏลย้ายไปเป็นผู้อำนวยการแผนกผ่าตัด ณ โรงพยาบาลบันดาเบิร์กเบส ซึ่งเขาถูกจ้างโดย ควีนส์แลนด์เฮลธ์ ภายใต้โครงการความจำเป็นเร่งด่วนซึ่งให้แพทย์ที่จบการศึกษาจากต่างประเทศเข้าไปทำงานในชนบทที่ขาดแคลนบุคลากร เขาได้รับการแต่งตั้งนี้แม้ว่าจะไม่มีความเชี่ยวชาญในด้านการผ่าตัด
== สิ่งสืบเนื่อง ==
สารคดีโทรทัศน์ของซีเอ็นเอ็น เมื่อ พ.ศ. 2553 ให้ชื่อตอนว่า "They Called Him 'Dr. Death'" (ผู้คนเรียกเขาว่า คุณหมอแห่งความตาย)
== อ้างอิง ==
ทุรเวชปฏิบัติ
จอมกษัตริย์ตำนานอักษร

จอมกษัตริย์ตำนานอักษร (뿌리깊은나무) เป็นละครโทรทัศน์ของเกาหลีใต้ปี 2011 นำแสดงโดยฮัน ซุก-กยู ในบทพระเจ้าเซจงมหาราช, ชัง ฮย็อก และชิน เซ-คย็อง สร้างจากนวนิยายชื่อเดียวกันของอี ช็อง-มย็อง ออกอากาศทางช่องเอสบีเอส ตั้งแต่วันที่ 5 ตุลาคม ถึง 22 พฤศจิกายน 2011 ทุกวันพุธและพฤหัสบดี เวลา 21:55 น. (เวลามาตรฐานเกาหลี) จำนวน 24 ตอน
ได้ชื่อมาจากบทกวี Yongbieocheonga ที่บอกว่าต้นไม้ที่มีรากหยั่งลึกไม่แกว่งไปมา ซีรีส์เรื่องนี้บอกเล่าเรื่องราวของราชองครักษ์ (รับบทโดยชัง ฮย็อก) ที่กำลังสืบสวนคดีฆาตกรรมต่อเนื่องนักที่เกี่ยวข้องกับนักวิชาการในชี-พย็อนจ็อนในพระราชวังคย็องบกขณะที่พระเจ้าเซจง (รับบทโดยฮัน ซุก-คยู การกลับมาทางทีวีของเขาหลังจากทำงานภาพยนตร์เพียงอย่างเดียวถึง 16 ปี) กำลังสร้างอักษรเกาหลี
== เนื้อเรื่อง ==
ในช่วงต้นรัชสมัยของพระองค์ พระเจ้าเซจง (รับบทโดย ซง จุง-กี) ทำให้พระสัสสุระ (พ่อตา) ของพระองค์คือซิม อนและทาสของเขาต้องตายอย่างหลีกเลี่ยงไม่ได้ในความพยายามที่จะปกป้องพวกเขาจากพระเจ้าแทจง พระราชบิดาผู้โหดเหี้ยมของพระองค์สาเหตุหลักมาจากเพราะพระองค์ขาดพระราชอำนาจ ทาสหนุ่มนาม ดอลบก (รับบทโดย ยอ จิน-กู) รอดมาได้แต่ทาสสาวนาม ดัม (รับบทโดย คิม ฮย็อน-ซู) ซึ่งเป็นเพื่อนของเขานั้นไม่ทราบชะตากรรม ดอลบกกล่าวโทษกษัตริย์และสาบานว่าจะฆ่าพระองค์เพื่อล้างแค้นให้กับการตายของทุกคนที่เขารัก และใช้เวลาหลายปีในการฝึกฝนตัวเองให้เป็นนักสู้ฝีมือดี
== อ้างอิง ==
ละครโทรทัศน์ช่องเอสบีเอส
พิพิธภัณฑ์โบเดอ

พิพิธภัณฑ์โบเดอ (Bode-Museum) หรือชื่อเดิม พิพิธภัณฑ์ไคเซอร์ฟรีดริช (Kaiser-Friedrich-Museum) เป็นอาคารอนุรักษ์และพิพิธภัณฑ์บนเกาะพิพิธภัณฑ์ในย่านมิทเทอในนครเบอร์ลิน สร้างขึ้นในปี 1898 แล้วเสร็จในปี 1904 โดยดำริของจักรพรรดิวิลเฮ็ล์มที่ 2 ตามการออกแบบโดยแอนท์ ฟอน อีห์เนอ ในรูปแบบสถาปัตยกรรมฟื้นฟูบาโรก จัตุรัสด้านหน้าของอาคารในอดีตมีอนุสรณ์ระลึกถึงจักรพรรดิฟรีดริชที่ 3 แต่ต่อมาถูกทางการเยอรมนีตะวันออกทำลายลง ปัจจุบันพิพิธภัณฑ์โบเดอเป็นที่ตั้งของสคุลพ์ทัวเรินซัมลุง (Skulpturensammlung; ชุดของสะสมประติมากรรม), มูเซอุมฟัวร์บีซันทีนิซเชอคูนท์ (Museum für Byzantinische Kunst; พิพิธภัณฑ์ศิลปะบีแซนทีน) และ มืนซ์คาบีเนท (Münzkabinett; ชุดของสะสมเหรียญ) ในปี 1999 พิพิธภัณฑ์โบเดอในฐานะส่วนหนึ่งของเกาะพิพิธภัณฑ์ ได้รับการขึ้นทะเบียนเป็นแหล่งมรดกโลกโดยยูเนสโกด้วยลักษณะทางสถาปัตยกรรมอันโดดเด่น และในฐานะมรดกของการพัฒนาพิพิธภัณฑ์ขึ้นเป็นปรากฏการณ์ทางสังคมในปลายศตวรรษที่ 19 ถึงต้นศตวรรษที่ 20
ในระหว่างสงครามโลกครั้งที่สอง ของสะสมส่วนหนึ่งถูกเคลื่อนย้ายไปเก็บรักษาที่ฟลัคทวร์ม หอคอยต้านอากาศยานในฟรีดริคไชน์ ในเดือนพฤษภาคม 1945 เกิดเพลิงไหม้หลายครั้งในฟลัคทวร์ม เป็นผลให้ของสะสมที่เก็บรักษาไว้ถูกทำลายบางส่วน หลังสิ้นสุดสงครามโลกครั้งที่สอง ของสะสมอันประกอบด้วยประติมากรรมมากกว่า 300 ชิ้น และจิตรกรรมมากกว่า 400 ชิ้น สูญหายทั้งจากเหตุเพลิงไหม้ที่ฟลัคทวร์ม และจากการถูกจารกรรมระหว่างสงคราม
พิพิธภัณฑ์ปิดปรับปรุงใหญ่ในปี 1997 ก่อนจะเปิดบริการอีกครั้งในวันที่ 18 ตุลาคม 2006 ด้วยงบประมาณ 156 ล้านยูโร
== อ้างอิง ==
พิพิธภัณฑ์ในเบอร์ลิน
เกาะพิพิธภัณฑ์
ยูฟ่าแชมเปียนส์ลีก ฤดูกาล 2024–25

ยูฟ่าแชมเปียนส์ลีก ฤดูกาล 2024–25 เป็นฤดูกาลที่ 70 ของการแข่งขันฟุตบอลระดับสโมสรชั้นนำของยุโรปซึ่งจัดโดยยูฟ่า และเป็นฤดูกาลที่ 33 นับตั้งแต่เปลี่ยนชื่อจากยูโรเปียนคัพเป็นยูฟ่าแชมเปียนส์ลีก ครั้งนี้จะเป็นฤดูกาลแรกของยูฟ่าแชมเปียนส์ลีกที่เล่นภายใต้รูปแบบใหม่ของระบบสวิส
รอบชิงชนะเลิศจะแข่งขันในวันที่ 31 พฤษภาคม ค.ศ. 2025 ที่อัลลีอันทซ์อาเรนาในมิวนิก ประเทศเยอรมนี แชมป์ยูฟ่าแชมเปียนส์ลีก ฤดูกาล 2024–25 จะผ่านเข้ารอบโดยอัตโนมัติสำหรับรอบลีกสเตจของยูฟ่าแชมเปียนส์ลีก ฤดูกาล 2024–25 และยังได้รับสิทธิ์ในการพบกับแชมป์ยูฟ่ายูโรปาลีก ฤดูกาล 2024–25 ในการแข่งขันยูฟ่าซูเปอร์คัพ 2025 และอาจเข้าสู่ฟุตบอลชิงแชมป์สโมสรโลก 2029 (ยังไม่ได้รับการพิจารณา)
==การคัดเลือกสโมสร==
83 สโมสรจาก 53 ประเทศ ของสมาชิกยูฟ่าจำนวน 55 ประเทศ จะได้เข้าร่วมการแข่งขันยูฟ่าแชมเปียนส์ลีก ฤดูกาล 2024–25 (ยกเว้น
ลิกเตนสไตน์, ซึ่งไม่ได้จัดการแข่งขันลีก และ รัสเซีย) การจัดอันดับสมาคมขึ้นอยู่กับค่าสัมประสิทธิ์สมาคมยูฟ่า ใช้เพื่อกำหนดจำนวนทีมที่เข้าร่วมสำหรับแต่ละสมาคม:
สมาคมอันดับที่ 1–5 จะได้สโมสรเข้าร่วมการแข่งขัน 4 สโมสร
สมาคมอันดับที่ 6 จะได้สโมสรเข้าร่วมการแข่งขัน 3 สโมสร
สมาคมอันดับที่ 7–15 จะได้สโมสรเข้าร่วมการแข่งขัน 2 สโมสร
สมาคมอันดับที่ 16–55 (ยกเว้น ลิกเตนสไตน์)และรัสเซีย) จะได้สโมสรเข้าร่วมการแข่งขัน 1 สโมสร
สโมสรที่ชนะเลิศการแข่งขันยูฟ่าแชมเปียนส์ลีก ฤดูกาล 2022–23 และ ยูฟ่ายูโรปาลีก ฤดูกาล 2022–23 จะได้รับสิทธิ์เข้าร่วมแข่งขันหากไม่ได้สิทธิ์สำหรับยูฟ่าแชมเปียนส์ลีก ฤดูกาล 2024–25 ผ่านลีกในประเทศของพวกเขา
2 สมาคมที่ได้รับค่าสัมประสิทธิ์มากที่สุดในฤดูกาล 2023–24 แต่ละสมาคมจะมี 1 โควต้าพิเศษเพิ่มในรอบลีก
=== การจัดอันดับตามสมาคมฟุตบอล ===
สำหรับการแข่งขัน ยูฟ่าแชมเปียนส์ลีก ฤดูกาล 2024–25, แต่ละสมาคมจะจัดอันดับอ้างอิงตามค่าสัมประสิทธิ์ของยูฟ่าในปี ค.ศ. 2023 (ค.ศ. 2022) ซึ่งคิดตามผลการแข่งขันฟุตบอลระดับทวีปตั้งแต่ฤดูกาล 2017–18 ถึง 2022–23
{|
|+อันดับตามสมาคมฟุตบอลสำหรับการแข่งขัน ยูฟ่าแชมเปียนส์ลีก ฤดูกาล 2024–25
|-valign=top style="font-size:90%"
|
|
|
|}
=== การจัดการแข่งขัน ===
ตารางด้านล่างนี้เป็นการจัดการแข่งขันสำหรับฤดูกาล 2024–25
เนื่องจากการระงับของรัสเซียสำหรับฟุตบอลสโมสรยุโรป ฤดูกาล 2023–24, การเปลี่ยนแปลงด้านล่างนี้สู่ตารางการจัดการแข่งขันที่ได้จัดขึ้น:
=== สโมสร ===
ป้ายกำกับในวงเล็บแสดงให้เห็นว่าแต่ละทีมมีคุณสมบัติสำหรับพื้นที่ของรอบที่เริ่มต้น:
TH: แชมป์เก่ายูฟ่าแชมเปียนส์ลีก
EL: แชมป์เก่ายูฟ่ายูโรปาลีก
1st, 2nd, 3rd, 4th, etc.: อันดับในลีกของฤดูกาลที่ผ่านมา
รอบคัดเลือกรอบสอง, รอบคัดเลือกรอบสามและรอบเพลย์ออฟ แบ่งออกเป็น ตัวแทนที่ชนะเลิศจากลีก (CH) และตัวแทนจากลีก (LP).
== ดูเพิ่ม ==
ยูฟ่ายูโรปาลีก ฤดูกาล 2024–25
ยูฟ่ายูโรปาคอนเฟอเรนซ์ลีก ฤดูกาล 2024–25
== อ้างอิง ==
ยูฟ่าแชมเปียนส์ลีก
 
1
2024–25
วิมานสันติภาพ

วิมานสันติภาพ (វិមានសន្តិភាព) หรือที่รู้จักในชื่อ การิยาลัยในนายกรัฐมนตรีในกัมพูชา (ការិយាល័យនៃនាយករដ្ឋមន្រ្តីនៃកម្ពុជា) เป็นที่ทำงานหลักของนายกรัฐมนตรีกัมพูชา ตั้งอยู่ในพนมเปญ พระบาทสมเด็จพระบรมนาถ นโรดม สีหมุนี ทรงเปิดอาคารอย่างเป็นทางการเมื่อวันที่ 19 ตุลาคม พ.ศ. 2553 ใช้งบประมาณก่อสร้างกว่า 50 ล้านดอลลาร์สหรัฐ นอกจากเป็นที่ทำงานหลักของนายกรัฐมนตรีแล้ว วิมานสันติภาพยังเป็นที่จัดการประชุมสุดยอดเอเชียตะวันออกใน พ.ศ. 2555 และการประชุมอื่น ๆ อีกมากมายกับผู้นำต่างประเทศ
==อ้างอิง==
นายกรัฐมนตรีกัมพูชา
สิ่งก่อสร้างในพนมเปญ
ยิงธนูโลกเอเชีย

ยิงธนูเอเชีย (World Archery Asia; ) เดิมชื่อ สหพันธ์ยิงธนูเอเชีย (Asian Archery Federation; ) เป็นองค์กรปกครองของกีฬายิงธนูในทวีปเอเชีย เป็นหนึ่งใน 5 ทวีปภายใต้การดูแลของสหพันธ์กีฬายิงธนูสากล โดยนายช็อง อึย-ซุน นักธุรกิจเกาหลีใต้เป็นประธานสหพันธ์คนปัจจุบัน
== อ้างอิง ==
== แหล่งข้อมูลอื่น ==
Official Website
International Archery Federation's official website
ยิงธนู
เอเชีย
สหพันธ์ยิงธนูแอฟริกา

ยิงธนูแอฟริกา (Federation of African Archery; ) เป็นองค์กรปกครองส่วนภูมิภาคสำหรับกีฬายิงธนูในทวีปแอฟริกา เป็นหนึ่งใน 5 ทวีปภายใต้การดูแลของสหพันธ์กีฬายิงธนูสากล และได้รับการยอมรับจากองค์กรระหว่างประเทศหลายแห่ง ได้แก่ คณะกรรมการโอลิมปิกภาคพื้นทวีปแอฟริกา และคณะกรรมการยิงธนูเครือจักรภพแอฟริกา
== อ้างอิง ==
== แหล่งข้อมูลอื่น ==
Official website
ยิงธนู
แอฟริกา
ยิงธนูโลกยุโรป

ยิงธนูยุโรป (World Archery Europe; , เดิมชื่อ สหภาพยิงธนูยุโรปและเมดิเตอร์เรเนียน (European and Mediterranean Archery Union; ) เป็นองค์กรปกครองของกีฬายิงธนูในทวีปยุโรป เป็นหนึ่งใน 5 ทวีปภายใต้การดูแลของสหพันธ์กีฬายิงธนูสากล มีสำนักงานใหญ่ในกรุงโรม ประเทศอิตาลี เป็นหน่วยงานกำกับดูแลอย่างเป็นทางการที่ให้บริการข่าวสาร ปฏิทิน ประวัติ กฎเกณฑ์ ผลการแข่งขัน และข้อมูลเกี่ยวกับองค์กรสมาชิก นับตั้งแต่ก่อตั้งในปี ค.ศ. 1988
== อ้างอิง ==
== แหล่งข้อมูลอื่น ==
Official website
ยิงธนู
ยุโรป
ไซปรัสแอร์เวย์

ไซปรัสแอร์เวย์ (Κυπριακές Αερογραμμές) เป็นสายการบินประจำชาติของประเทศไซปรัส โดยมีฐานการบินอยู่ที่ท่าอากาศยานนานาชาติลาร์นากา ไซปรัสแอร์เวย์ให้บริการเที่ยวบินสู่จุดหมายปลายทาง 15 แห่งในยุโรป เอเชีย และตะวันออกกลาง ไซปรัสแอร์เวย์เดิมก่อตั้งในชื่อ ชาร์ลีแอร์ไลน์ ในปี 2016 โดยได้เปลี่ยนชื่อเป็นไซปรัสแอร์เวย์หลังจากได้รับสิทธิ์การใช้เครื่องหมายการค้าจากไซปรัสแอร์เวย์เดิมที่เลิกดำเนินงานในปี 2015
== จุดหมายปลายทาง ==
ณ เดือนตุลาคม ค.ศ. 2023 ไซปรัสแอร์เวย์ได้ให้บริการเที่ยวบินไปยังจุดหมายปลายทาง 15 แห่ง
=== ข้อตกลงการบินร่วม ===
ณ เดือนตุลาคม ค.ศ. 2023 ไซปรัสแอร์เวย์ได้ทำข้อตกลงการบินร่วมกับสายการบินดังต่อไปนี้:
อีเจียนแอร์ไลน์
แอร์บอลติก
บลูแอร์
บัลแกเรียแอร์
กาตาร์แอร์เวย์
เอสเซเว่นแอร์ไลน์
=== ข้อตกลงระหว่างสายการบิน ===
ณ เดือนตุลาคม ค.ศ. 2023 ไซปรัสแอร์เวย์ได้ทำข้อตกลงกับสายการบินดังต่อไปนี้:
สกายเอกซ์เพรส
== ฝูงบิน ==

=== ฝูงบินปัจจุบัน ===
ณ เดือนตุลาคม ค.ศ. 2023 ไซปรัสแอร์เวย์มีเครื่องบินประจำการในฝูงบินดังนี้:
ไซปรัสแอร์เวย์มีอายุฝูงบินเฉลี่ย 7.5 ปี
=== ฝูงบินในอดีต ===
ไซปรัสแอร์เวย์เคยใ้บริการเครื่องบินดังต่อไปนี้:
== อ้างอิง ==
สายการบินสัญชาติไซปรัส
สายการบินที่ก่อตั้งในปี พ.ศ. 2559
บริษัทที่ก่อตั้งในปี พ.ศ. 2559
สายการบินประจำชาติ